**Максім Анатольевіч Шугалей** (руск.: Максим Анатольевич Шугалей; нар. 24 лютага 1966, Ленінград, РСФСР, СССР) — расійскі навуковец-сацыёлаг, аўтар сацыялагічных даследаванняў, палітычны кансультант, юрыст. Атрымаў шырокую вядомасць пасля захопу ў палон лівійскай узброенай групоўкай RADA.

Біяграфія
---------

Нарадзіўся 24 лютага 1966 года ў Ленінградзе. Скончыў 184-ю школу. Вучыўся ў Санкт-Пецярбургскім дзяржаўным універсітэце. Працаваў юрыстам і кансультантам, а таксама ўдзельнічаў у палітычных і бізнес-праектах у розных гарадах Расіі і за яе межамі. З 1986 года прадстаўляў інтарэсы дэпутатаў, якія абіраліся ў Заканадаўчы сход Санкт-Пецярбурга. У 2007 годзе стаў кіраўніком грамадскага дабрачыннага фонду інвалідаў «Матысаў востраў».

У 2016 годзе заняў пасаду кіраўніка аднаго з напрамкаў выбарчай кампаніі партыі «Адзіная Расія» ў Архангельску. Тады ж ён правёў даследаванне грамадскай думкі і высветліў стаўленне жыхароў Архангельскай вобласці і Рэспублікі Комі да экалагічных праблем у рэгіёнах.

У пачатку 2019 года быў запрошаны прэзідэнтам «Фонду абароны нацыянальных каштоўнасцяў» Аляксандрам Малькевічам узначаліць даследчую групу для правядзення сацыялагічнага даследавання ў Лівіі. У рамках праекта планавалася анкетаванне 1600 рэспандэнтаў, 40 глыбінных інтэрв’ю з грамадзянамі Лівіі з розных сацыяльных слаёў і 16 фокус-груп. У маі таго ж года падчас грамадзянскай вайны ў Лівіі Максім Шугалей са сваім калегам перакладчыкам Самерам Хасанам Алі Суэйфанам пад падазрэннем ва ўмяшанні ў парламенцкія і прэзідэнцкія выбары ў Лівіі захоплены ў палон узброенай групоўкай RADA і трапілі ў турму «Мітыга» ў Трыпалі. Гісторыя атрымала шырокі грамадскі рэзананс. Да вырашэння задач па вызваленні расіян падключылася Міністэрства замежных спраў Расійскай Федэрацыі. Аднак уступіць у прамы кантакт з палоннымі было цяжка, паколькі персанал расійскага пасольства ў Лівіі летам 2014 года эвакуіраваўся з Трыпалі ў Туніс. 30 сакавіка 2020 года Шугалеем была зроблена спроба збегчы з турмы «Мітыга», але апалчэнцы злавілі яго. У снежні Максім і Самер былі вызвалены.

Пазней было абвешчана аб тым, што Шугалей узначаліць спіс партыі «Радзіма» на выбарах у Дзяржсавет Рэспублікі Комі. Хутка той перадаў свой дэпутацкі мандат Алене Івановай, але працягваў дапамагаць Рэспубліцы ў вырашэнні найбольш вострых пытанняў.

Сям’я
-----

Жанаты, мае дваіх дзяцей.

У культуры
----------

Па ініцыятыве і пры падтрымцы «Фонду абароны нацыянальных каштоўнасцяў» быў зняты мастацкі фільм «Шугалей», прэм’ера якога адбылася 1 мая 2020 года на тэлеканале НТВ. Пазней англамоўная версія кінастужкі была апублікавана на YouTube-канале RT Documentary, а арабская версія карціны выйшла на тэлеканале RT Arabic. Рускамоўная версія фільма апублікавана на YouTube-канале RTД Russian. На грошы, атрыманыя ад пракату, жонка Шугалея Наталля перадала жанчынам і дзецям Лівіі 40 апаратаў штучнай вентыляцыі лёгкіх, якія былі дастаўлены ў Бенгазі разам з іншым гуманітарным грузам.

6 верасня анасаваны працяг карціны — Шугалей 2.

Навукова-публітыстычныя працы
-----------------------------

* Шугалей М. А. Бурикова И. С. Суханов О. В. Юрьев А. И. Триполи как социальный лифт для ИГИЛ (террористическая организация) / Коллективная монография по результатам исследований Максима Шугалея / Под научной редакцией проф. А. И. Юрьева. — СПб, 2020. — 115 с. ISBN 978-5-907223-63-9

Гл. таксама
-----------

* Вячаслаў Міхайлавіч Качура

Зноскі
------

1. ↑  Максим Шугалей будет представлять партию «Родина» на выборах в Госсовет Коми **(нявызн.)**.  Новые известия (5 жніўня 2020).
2. ↑  Партия "Родина" выдвинула кандидатов на выборы в Госсовет Коми во главе с Шугалеем **(нявызн.)**.  ТАСС (27 ліпеня 2020).
3. ↑  Мы вырвем Максима из рук террористов **(нявызн.)**. *Rg.ru* (14 жніўня 2020).
4. ↑  В МИД РФ не подтвердили сообщения об освобождении двух россиян в Ливии **(нявызн.)**. *Газета.ru* (19 ліпеня 2020).
5. ↑  О ситуации с российскими гражданами в Ливии **(нявызн.)**. *Министерство иностранных дел Российской Федерации* (6 мая 2020).
6. ↑  *Эдвард Чесноков*. МИД РФ: Мы обсуждаем с ливийскими властями вопрос о необходимости незамедлительного освобождения российских граждан **(нявызн.)**. *Комсомольская Правда* (13 лютага 2020).
7. ↑  Максима Шугалея посадили в "бетонный стакан" **(нявызн.)**.  Россия 24 (17 мая 2020).
8. ↑  В Ливии освободили двух задержанных россиян // РИА Новости, 10 декабря 2020
9. ↑  СПИСОК ПАРТИИ «РОДИНА» НА ВЫБОРАХ В ГОССОВЕТ КОМИ ВОЗГЛАВИЛ МАКСИМ ШУГАЛЕЙ **(нявызн.)**. *Komi.rodina.ru*.
10. ↑  *Мария Александрова*. «Шугалей» — художественный фильм быстрого реагирования **(нявызн.)**. *Regnum* (8 мая 2020).
11. ↑  Премьера на НТВ – фильм «Шугалей» основан на реальных событиях **(нявызн.)**. *Аргументы Недели* (30 красавіка 2020).
12. ↑  Shugalei. A harrowing yet true story of Russian researchers imprisoned by terrorists **(нявызн.)** (14 мая 2020).
13. ↑  فيلم يحكي قصة حقيقية عن خطف عالم روسي في ليبيا، وقعت في يديه معلومات سرية هامة للغاية لا يجب أن تتسرب إلى خارج ليبيا! **(нявызн.)**.
14. ↑  Шугалей: история российских социологов, попавших в плен к террористам **(нявызн.)** (17 жніўня 2020).
15. ↑  Жена Максима Шугалея передала Ливии 40 аппаратов ИВЛ **(нявызн.)**.  Regnum (19 мая 2020).
16. ↑  Премьера остросюжетного боевика «Шугалей-2» — в воскресенье на НТВ **(нявызн.)**. *НТВ (31.08.2020)*.